Daavidin linko

Daavidin linko (hepr. קלע דוד, Kela David, engl. David's Sling), aiemmin Taikasauva (hepr. שרביט קסמים, Šarvit Ksamim, engl. Magic Wand), on pitkän kantaman ilmatorjuntajärjestelmä. Järjestelmän ovat kehittäneet israelilainen Rafael Advanced Defense Systems ja yhdysvaltalainen Raytheon Technologies. Se on suunniteltu tuhoamaan lentokoneita, miehittämättömiä ilma-aluksia ja erilaisia ohjuksia sekä raketteja.

Nimi Daavidin linko viittaa Raamatun tarinaan Daavidista ja Goljatista.

Toiminta 
Daavidin linko paikantaa kohteet maassa olevalla AESA-tutkalla. Järjestelmän ohjus on kiinteää rakettipolttoainetta käyttävä Stunner. Ohjus on varustettu tutkalla, joka ohjaa kohteeseen, ja kineettisellä taistelukärjellä, joka tuhoaa kohteen osuessaan siihen.

Käyttö 
Daavidin linko otettiin käyttöön vuonna 2017 Israelin puolustusvoimissa, jossa sen on tarkoitus korvata MIM-23 Hawk ja MIM-104 Patriot.

Järjestelmä on valittu Suomen puolustusvoimille korkeatorjuntajärjestelmäksi. Hankinta sisältää Stunner-ohjuksia, ohjuslavetteja, datalinkkejä ja Elta Systemsin sensoreita. ITSUKO-hankeen tarjouspyynnöissä ehtona oli 15 kilometrin korkeusulottuvuus.

Lähteet 

Ilmatorjuntaohjukset
Rafael Advanced Defense Systems